В определения срок от закона е постъпило искане за даване на допълнителни разяснения по посочените по долу въпроси относно поръчката с предмет: „Специализиран превоз за ученици и педагогически специалисти по утвърдена транспортна схема“ съгласно утвърдени маршрути в две обособени позиции“

Обособена позиция №1“ „Специализиран превоз за ученици по утвърдена транспортна схема“ съгласно утвърдени маршрути за период от датата на сключване на договора до 30.06.2020 г.

Обособена позиция №2“ „Специализиран превоз за педагогически специалисти по утвърдена транспортна схема“ съгласно утвърдени маршрути за период от датата на сключване на договора до 31.12.2019 г.

Сканиране на въпросите без да се сочи кой задава тези въпроси

На основание чл.189 ЗОП и в качеството на възложител на поръчката по чл.20, ал.3 от ЗОП предоставям следните разяснения при спазване на разпоредбите на закона и правилника за неговото приложение и условието да не се изменят изискванията, поставени в документацията на процедурата по чл.20, ал3. ЗОП

В преамбюла на договора изрично е посочено, че ще „ се сключи настоящия договор за обществена поръчка, с предмет: **:** „Специализиран превоз за ученици и педагогически специалисти по утвърдена транспортна схема“ съгласно утвърдени маршрути в две обособени позиции“

**за обособена позиция №.................................................................**

От това следва, че за участникът спечелил съответната позиция ще се посочи **срокът на изпълнение, съответстващ на позицията, както и броят пътници / съответно ученици или учители /**, също съответстващи на позицията.

В случая липсва изменение на условията на обществената поръчка и не са налице условия и изисквания от такъв характер, които да дават необосновано предимство или необосновано да ограничават участието на стопанските субекти в обособените позиции или да не е съобразено с предмета, стойността, сложността, количеството и обема на обществената поръчка. Написаното като условие /изискване за участие не води до облагодетелстване или елиминиране на определени лица, тъй като срокът за изпълнение на договора ще бъде сключен, така както е посочен в съответната обособена позиция.

Освен това трябва да се има предвид, че даденото разяснение става част от документацията за поръчката, създавайки яснота относно вече въведени с първоначалните документи изисквания. Следва да се има предвиди, че срокът на изпълнение, за който ще се сключи всеки един от договорите, за всяка обособена позиция съответно №1 или №2, не е част от критериите за оценка на направените от участниците технически предложения.

Възложителят е в правото си да определи изискванията към участниците в процедурата, като ги съобрази с предмета на същата, като същевременно вземе мерки за защитата на собствените си интереси като разпоредител със средства, както и основното за настоящия случай – защита живота и здравето на пътниците / ученици и педагогически персонал /. Поставянето на изисквания, гарантиращи качествено и своевременно изпълнение на поетите от кандидатите за изпълнители на поръчката ангажименти, не води до нарушение на залегналите в [чл. 2 от ЗОП](https://web.apis.bg/p.php?i=2752471#p28982645) принципи на равнопоставеност и недопускане на дискриминация, а спомага за осигуряване на среда, в която всеки от желаещите да може представи доказателства за финансова стабилност и професионализъм.

Приетата и утвърдена от Възложителя методика не нарушава свободната и лоялна конкуренция. Предметът на обществената поръчка е твърде специфичен, а задачата на възложителя чрез поставяне на определени изисквания към кандидатите да се гарантира безопасност на пътниците, качествена и надеждна услуга.

По отношение на този показател следва да се има предвид, че собствеността на автобусите е свързана както с икономическа и финансова стабилност на превозвачите, гарантира надеждност и устойчивост при изпълнението на предмета на поръчката и затова Техническата оценка на предложението се извършва по точковата система на оценяване по скалата от 0 до 100 и се определя по следния ред:

**Тn = 30 % х С****n  + 70% х Гn**

**където:**

**С n** е оценката за собственост на МПС, тежестта на оценката по този критерий е 30%.

**Гn** е оценката за година на производството на МПС, тежестта на оценката по този критерий е 70%.

**А.** Оценката за собственост на МПС се извършва по точковата система за оценяване по скалата от 0 до 100 точки и се определя по следния начин:

- за **собствен или закупен на лизинг основен автобус за изпълнение на линията – 100 т.**

- **нает с договор за наем** за срок не по-малък от една година основен автобус за изпълнение на линията – 70 т.

**Б.** Оценката за година на производството на МПС се извършва по точковата система за оценяване по скалата от 0 до 100 точки и се определя по следния начин:

- от 1 до 5 години - 100 т.

- от 6 до 10 години – 70 т.

- над 10 години – 30 т.

**Финансова оценка на предложението (Фn)**

Финансова оценка на предложението се определя въз основа на предложената от участника цена.

Финансовата оценка се извършва по точковата система на оценяване по скалата от 0 до 100.

Максимален брой точки (100) получава Участника, предложил най-ниска цена.

Финансова оценка на предложението се определя по следния ред:

**Фn = (Смин / С участник) х 100**

където:

**Смин** - най-ниската предложена цена в настоящата процедура;

**С участник** - цената, предложена от съответния участник;

Преди извършване на финансовата оценка, финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

Финансова и техническата оценка на всички оферти се изчислява от членовете на комисията за всеки един от участниците поотделно

При липса на автобуси, които да отговарят на изискванията на възложителя относно възрастта им, възложителят е предоставил правото да бъдат наети или канидатът да участва с подизпълнител, за което са предоставени и формуляри на декларации.

Офертата трябва да отговаря на изискванията на възложителя, посочени в обявата, и да съответства на **чл. 39, ал. 3 ППЗОП**. За разлика обаче от процедурите по ЗОП, към офертата **не се** прилага Единен европейски документ за обществени поръчки (ЕЕДОП), а се подава декларация по образец на възложителя за липсата на обстоятелствата по чл. 54, ал. 1 ЗОП. Декларацията за липсата на обстоятелствата по чл. 54, ал. 1 ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал.1 ЗОП се подписва от лицето, което може самостоятелно да го представлява. Ако участникът се представлява само от едно лице, няма пречка да бъде подадена обща декларация, обединяваща всички обстоятелства по чл. 54, ал. 1 ЗОП.

Декларация следва да бъде представена и за подизпълнител и за трето лице, ако участникът предвижда позоваване на капацитета на трето лице или дял от поръчката, който ще бъде възложен на подизпълнител.